Ιλ-ε-Βιλαίν

Η **Ιλ-ε-Βιλαίν** () είναι ένας από τους τέσσερις νομούς της περιοχής της Βρετάνης, στη Γαλλία. Το INSEE και το Ταχυδρομείο του αποδίδουν τον αριθμό 35. Βρίσκεται στα ανατολικά της περιοχής της Βρετάνης και είναι τμήμα της Άνω Βρετάνης. Πρωτεύουσα του νομού και της περιοχής της Βρετάνης είναι η Ρεν. Ο νομός διαθέτει 333 κοινότητες.

Ο νομός έλαβε το όνομά του από τους δύο κύριους ποταμούς του, τους Ιλ και Βιλαίν, των οποίων η συμβολή βρίσκεται στη Ρεν. 

Οι κάτοικοι του νομού ονομάζονται Μπρετιλιάν.

## Γεωγραφικά στοιχεία
εναλλ.=|αριστερά|μικρογραφία|227x227εσ|Ο νομός Ιλ-ε-Βιλαίν
μικρογραφία|380x380εσ|Θέση του νομού Ιλ-ε-Βιλαίν στη Βρετάνη
Ο νομός Ιλ-ε-Βιλαίν αποτελεί τμήμα της σημερινής διοικητικής περιοχής της Βρετάνης και συνορεύει στα βορειοανατολικά με τον νομό Μανς, στα ανατολικά με τον νομό Μαγιέν, προς τα νοτιοανατολικά με τον Μαιν-ε-Λουάρ, προς νότο με τον νομό Λουάρ-Ατλαντίκ, στα νοτιοδυτικά με τον Μορμπιάν και στα δυτικά και βορειοδυτικά με τον νομό Κοτ-ντ'Αρμόρ. Επίσης η Μάγχη οριοθετεί τον νομό προς τα βόρεια.

Πρωτεύουσα του νομού και της Βρετάνης είναι η Ρεν, που βρίσκεται σε απόσταση 308 χιλιομέτρων κατ'ευθεία γραμμή δυτικά του Παρισιού.

Ο συνολικός πληθυσμός του νομού είναι 1.051.779 κάτοικοι το 2016 και παρουσιάζει αυξητική τάση εδώ και αρκετές δεκαετίες.

Ο νομός έλαβε το όνομά του από τους δύο κύριους ποταμούς του, τους Ιλ και Βιλαίν, των οποίων η συμβολή βρίσκεται στη Ρεν. Άλλοι σημαντικοί ποταμοί περιλαμβάνουν:

* τον Ρανς, που οριοθετεί τον νομό στα βορειοδυτικά και ρέει προς τα βόρεια, δημιουργώντας ένα βαθύ φιόρδ πριν φτάσει στη Μάγχη, στο δυτικό τμήμα της ακτής (ακτή της Εμερώντ) μεταξύ των πόλεων Ντινάρ και Σαιν-Μαλό. Ο ποταμός Ρανς συμβάλει με τον ποταμό Ιλ στα βορειοδυτικά προάστια της Ρεν.

* και τον Κουενόν που συνορεύει με το ανατολικό τμήμα του νομού και εκβάλει στο ανατολικό τμήμα της ακτής της Μάγχης, στον επίπεδο κόλπο του Μον Σαιν-Μισέλ.

Ο νομός είναι μέτρια ανυψωμένος πάνω από το επίπεδο της θάλασσας, με πολλούς λόφους. Το κεντρικό τμήμα έχει ένα πυκνό δίκτυο πολλών παραποτάμων των Ιλ και Βιλαίν σε όλο το μεγάλο λεκανοπέδιο της Ρεν. Τα υψώματα που συνορεύουν με το λεκανοπέδιο αυτό καλύπτονται από πολλά παμπάλαια δάση. Το ίδιο το λεκανοπέδιο είναι μια πλούσια γεωργική περιοχή, καθώς και το βορειοδυτικό τμήμα του νομού.

Η έκταση του νομού είναι 6.775 τετραγωνικά χιλιόμετρα και η ακτογραμμή περίπου 110 χιλιόμετρα.

## Ιστορία
Ο νομός Ιλ-ε-Βιλαίν είναι ένας από τους αρχικά 83 νομούς (σήμερα 101), που δημιουργήθηκαν κατά τη διάρκεια της Γαλλικής Επανάστασης στις 4 Μαρτίου 1790, σύμφωνα με τον νόμο της 22ας Δεκεμβρίου 1789, για τη διοικητική διαίρεση της Γαλλίας σε νομούς. Σχηματίστηκε από το βορειοανατολικό τμήμα της παλιάς επαρχίας της Βρετάνης.

Στην περιοχή του νομού Ιλ-ε-Βιλαίν, πριν τη Ρωμαϊκή κατάκτηση το 57 π.Χ. κατοικούσαν ο γαλατικός λαός των Ρεδόνων, λαός της Αρμορικής που έδωσε το όνομά του στη Ρεν, και στα δυτικά του νομού ο λαός των Κοριοσολιτών. Πρωτεύουσα των Ρεδόνων ήταν η σημερινή Ρεν, που οι Ρωμαίοι ονόμαζαν Condate, που σημαίνει «συμβολή δύο ποταμών», λόγω της γεωγραφικής της θέσης και τη διοργάνωσαν σε πόλη (*Civitas).*

Τον 8ο αιώνα η περιοχή αποτέλεσε τμήμα της μαρκιωνίας της Βρετάνης και από τον 9ο αιώνα ενσωματώθηκε βαθμιαία στο δουκάτο της Βρετάνης, το οποίο προσαρτήθηκε στο βασίλειο της Γαλλίας το 1532.

Το πραξικόπημα της 2ας Δεκεμβρίου 1851 του Ναπολέοντα Γ' υποστηρίχθηκε ευρέως στον καθολικό, συντηρητικό και μοναρχικό εκείνη την εποχή νομό Ιλ-ε-Βιλαίν. Ήταν ένας από τους τέσσερις νομούς στους οποίους δεν είχαν συλληφθεί αντιφρονούντες.

Κατά τον Β' Παγκόσμιο πόλεμο, το καλοκαίρι του 1940, ο νομός κατελήφθη από στρατεύματα της Βέρμαχτ, όπως όλη η βόρεια Γαλλία, αφού η Γερμανία νίκησε τις συμμαχικές δυνάμεις με ταχύτατες στρατιωτικές επιχειρήσεις στη μάχη της Γαλλίας και κατέλαβε το Παρίσι. Το καλοκαίρι του 1944, συμμαχικά στρατεύματα απελευθέρωσαν την περιοχή: μετά την Απόβαση στη Νορμανδία, δημιουργήθηκε ένα προγεφύρωμα στη Β. Γαλλία και από την 1η Αυγούστου 1944, άρχισε η μάχη της Νορμανδίας.

## Διοικητική διαίρεση
μικρογραφία|344x344εσ|Τα διαμερίσματα του νομού Ιλ-ε-Βιλαίν
Ο νομός Ιλ-ε-Βιλαίν αποτελείται από 4 διοικητικά διαμερίσματα, 27 καντόνια και 333 κοινότητες.

## Πόλεις
Οι μεγαλύτερες πόλεις του νομού Ιλ-ε-Βιλαίν είναι:

Άλλες σημαντικές κοινότητες είναι επίσης οι Ντινάρ, Ντολ-ντε-Μπρετάνι και Ρεντόν.

## Γλώσσα
μικρογραφία|320x320εσ|Σαιν-Μαλό
Τα γκάλο είναι μια ιστορική μειονοτική γλώσσα που ομιλείται στην ανατολική Βρετάνη. Τα γκάλο και τα βρετονικά διδάσκονται και οι δύο στο Πανεπιστήμιο της Ρεν.

Το όνομα του νομού στα βρετονικά είναι Il-ha-Gwilen*.*

**Βρετονική γλώσσα**

Ιστορικά, η βρετονική γλώσσα δεν ήταν ευρέως διαδεδομένη στο ανατολικό τμήμα της Βρετάνης και ήταν μια από τις πρώτες περιοχές όπου η γλώσσα εξαφανίστηκε και δεν μιλήθηκε για πολλούς αιώνες.

Σήμερα, τα βρετονικά έχουν αναβιώσει λόγω των σχολών που τα διδάσκουν και λόγω της εσωτερικής μετανάστευσης από τη δυτική Βρετάνη στην Ανατολική Βρετάνη, όπου υπάρχουν περισσότερες πόλεις με αναπτυσσόμενες βιομηχανίες και εξωτερικές επενδύσεις και συνεπώς περισσότερη δουλειά. Μια πρόσφατη μελέτη  δείχνει ότι οι ομιλούντες βρετονικά στην περιοχή αυτή αντιπροσωπεύουν το 3,3% του συνολικού αριθμού ομιλούντων βρετονικά.

## Αξιοθέατα-Τουρισμός
Στον νομό Ιλ-ε-Βιλαίν ο τουρισμός αποτελεί μία από τις κινητήριες δυνάμεις της οικονομικής ανάπτυξης. Το Γενικό Συμβούλιο συμμετέχει στην προώθηση, ανάπτυξη και διαφοροποίηση των τουριστικών δραστηριοτήτων σε συνεργασία με την Περιφερειακή Επιτροπή Τουρισμού. Υποστηρίζει επενδύσεις σχετικές με έργα αναψυχής ή πολιτιστικά έργα με τουριστικό προσανατολισμό και συμβάλλει στην ανάπτυξη της προσφοράς διαμονής. Υποστηρίζει επίσης την ανάπτυξη του αγροτικού τουρισμού και βοηθά τους επαγγελματίες να διαφοροποιήσουν τις τουριστικές τους δραστηριότητες σε χαμηλή περίοδο μέσω επιχειρηματικού τουρισμού.

Η περιοχή είναι πλούσια σε ιστορικά και θρησκευτικά μνημεία, αξιόλογες μεσαιωνικές πόλεις, μουσεία και φυσική κληρονομιά. 


Αρχείο:Rennes4.JPG|Κεντρική πλατεία στη Ρεν
Αρχείο:Dinard Plage de l'Ecluse-2007-08-08.jpg|Ακτή Εκλύζ στο Ντινάρ
Αρχείο:Roche-aux-fées1.jpg|Το ντολμέν *[[Ο βράχος των Νεράιδων]]* στο Εσέ
Αρχείο:ValsansRetour09.JPG|Το μυθικό δάσος Μπροσελιάντ
Αρχείο:Fougères (35) Porte Notre-Dame 13.JPG|Το κάστρο της Φουζέρ
Αρχείο:Saint-Suliac - Novembre 2011 (4).jpg|Το ναυτικό χωριό Σαιν-Συλιάκ
Αρχείο:Centre historique.JPG|Η μεσαιωνική πόλη Βιτρέ
Αρχείο:Villas de Dinard.JPG|Ντινάρ
Αρχείο:France Bretagne Ille-et-Vilaine Combourg chateau 01.jpg|Το κάστρο Κομπούρ
Αρχείο:StMaloBeach.JPG|Παραλία σε άμπωτη στο Σαιν-Μαλό

[κέντρο|μικρογραφία|720x720εσ|Το κάστρο της [Φουζέρ]]

## Παραπομπές


## Εξωτερικοί σύνδεσμοι
* Ιλ-ε-Βιλαίν Τουρισμός 
* Ιλ-ε-Βιλαίν Οδηγός 

Κατηγορία:Νομοί της Γαλλίας
Κατηγορία:Νομοί της Βρετάνης